Előterjesztés Zalakaros Város Önkormányzata Képviselőtestülete 2023. március 9-én tartandó ülésére
Tárgy: Fizető parkolás bevezetéséhez kötődő döntések meghozatala
Előterjesztést készítette: Torma László aljegyző
Tisztelt Képviselőtestület!

A képviselőtestület 2021 óta több alkalommal foglalkozott a fizető parkolás bevezetésének lehetőségével. A 2023. évi költségvetés elfogadása során a képviselőtestület megfogalmazta, az önkormányzati költségvetés hosszú távú fenntarthatósága érdekében vizsgálni kell a bevételi források növelését, ezen belül kiemelten a fizető parkolás kérdéskörét. A Csetneki Ügyvédi Iroda két állásfoglalást is tett korábban a fizető parkolás üzemeltetésének szervezeti jogi kérdéseire, ezeket csatoljuk az előterjesztéshez. 
Az ügyvédi iroda állásfoglalásaiból is megállapítható, kizárólag 100%-os önkormányzati tulajdonban álló gazdasági társaság láthatja el a parkolási szolgáltatást.
Ez alapján az előterjesztés, a megvalósíthatóságot is figyelembe véve, három javaslatot vázol a képviselőtestület számára:

· Karos- Park Kft az üzemeltető: jelenleg az egyedüli gazdasági társaság, mely megfelel az üzemeltetés feltételeinek
· Zalakarosi Turisztikai Nonprofit Kft.: 51%-os önkormányzati tulajdonú gazdasági társaság jelenleg, ahhoz, hogy üzemeltető lehessen a másik tulajdonos a Zalakarosi Turisztikai Egyesület számára vételi ajánlatot kell tennie az önkormányzatnak a 49%-os üzletrészre

· új 100%-os önkormányzati tulajdonban álló gazdasági társaság alapítása: alapító okirat, törzstőke, Kft. esetében minimum 3 millió Ft, ügyvezető, felügyelőbizottság, könyvvizsgáló megválasztása
Határozati javaslat:

1./ Zalakaros Város Önkormányzat Képviselőtestülete dönt a közterületi fizető parkolás 2023. május 1./2023. július 1/2024. május 1. időponttól történő bevezetéséről az alábbi helyszíneken:

- Tourinform Iroda előtti parkoló
- Üdülő sor – Art-Hotel bekötő úttól északra/ teljes szakasza
- Gyógyfürdő tér (400-as parkoló)
2./ Zalakaros Város Önkormányzat Képviselőtestülete a fizető parkolási rendszer üzemeltetésére a Karos-Park Kft-t/ Zalakarosi Turisztikai Nonprofit Kft-t/ kívánja megbízni.

Vagy

2./ Zalakaros Város Önkormányzat Képviselőtestülete úgy dönt, hogy a fizető parkolási rendszer üzemeltetésére 100%-os önkormányzati tulajdonú korlátolt felelősségű társaságot alapít. A társaság alapításához szükséges 3.000.000 Ft törzstőkét az önkormányzat 2023. évi költségvetésének ……………. terhére biztosítja. Felkéri a Csetneki Ügyvédi Irodát a cégalapításhoz szükséges előkészítő feladatokra.
3./ Turisztikai Nonprofit Kft. esetében:
Zalakaros Város Önkormányzat Képviselőtestülete úgy dönt, hogy a Zalakarosi Turisztikai Egyesület részére vételi ajánlatot tesz a Zalakarosi Turisztikai Nonprofit Kft-ben meglévő 49%-os üzletrészének megvásárlására. Az üzletrész megszerzéséhez szükséges 1.470.000 Ft-ot az önkormányzat 2023. évi költségvetésének ……………. terhére biztosítja.
4./ Zalakaros Város Önkormányzat Képviselőtestülete felkéri Karos-Park Kft. ügyvezetőjét/ Zalakarosi Turisztikai Nonprofit Kft. ügyvezetőjét továbbá a Csetneki Ügyvédi Irodát, hogy a fizető parkolási rendszer kiépítésének, valamint üzemeltetésének jogi, műszaki és pénzügyi keretfeltételeit a képviselőtestületi végleges döntéshez készítse elő.

5./ Zalakaros Város Önkormányzat Képviselőtestülete felkéri a polgármestert, hogy a fizető parkolásról szóló önkormányzati rendelet tervezetét a 4./ pont szerinti üzemeltetési feltételek ismeretében terjessze a képviselőtestület elé.
Határidő: 2023. március 31. – 1-4 pont esetében
                2023.április 10. – 5. pont esetében

Felelős: Novák Ferenc polgármester
Operatív felelős: Karos-Park Kft./ Zalakarosi Turisztikai Nonprofit Kft. ügyvezetője, Csetneki Ügyvédi Iroda
                             Torma László aljegyző – 5./ pont esetében
Zalakaros, 2023. február 27.
Novák Ferenc
 polgármester
